प्रधानमन्त्रीका प्रेस सल्लाहकार सूर्य थापा भने जेठ १४ पछि सरकार सञ्चालनको आधार फेरिएको तर्क गर्छन्। ‘अहिले सरकार सञ्चालनको आधार गठबन्धन नभएर प्रमुख तीन दलको सहमति हो,’ थापाले भने, ‘गठबन्धन विगतको महत्वपूर्ण सन्दर्भ हो। सरकार सञ्चालनको अहिलेको प्रमुख आधार र यथार्थ पाँचबुँदे सहमति हो।’ त्यसैले पनि प्रधानमन्त्रीले माओवादीको सिफारिसअनुसार तत्कालै निर्णय नलिएको उनको भनाइ छ।
